diskus
        
         (botanikk)
Store norske leksikon,Biologi,Vitenskapsgrener i biologien,Botanikk,Planteanatomi,Plantenes form,Blomst
Diskus er et kjøttfullt, ringformet nektarium (kjertler som skiller ut nektar) som finnes i enkelte blomster. Den sitter ofte ved basis av pollenbærerne rundt fruktknuten, og kan være mer eller mindre tydelig adskilt fra denne.
Vinrute, spolebusk, vin, artene i villvinslekta og roser i Caninae-gruppen er eksempler på planter med diskus. Roseartene i Caninae-gruppen er vanskelige å skille fra hverandre, blant annet fordi de hybridiserer med hverandre og arver et ulikt antall kromosomer fra far- og morplanten. Hos Caninae-rosene er formen på diskus viktig for å bestemme artene.Blant annet skjermplantefamilien og arter i sumpsivaksslekta har en puteformet form for diskus kalt griffelfot (stylopodium). Les mer i Store norske leksikon nektarier nektar krysninger i biologien